Document ID: /roh_data/filtered/fineweb-2-filterrobots_roh.jsonl.gz/34742

Quai n’è betg l’emprima giada ch’il dies fa quitads a Carlo Janka. Gia durant la stagiun 2011/12 aveva el adina puspè stuì cumbatter encunter quests problems. El haja gia sentì la fin da la davosa stagiun il mal il dies, e quai na saja mai propi svanì durant la stad, di Carlo Janka.
Ma propi cumenzà a far mal, uschia ch’el haja stuì sistir ils trenaments, haja quai la fin dal camp da trenament l’avust ad Ushuaia en l’Argentina dal sid, di l'olimpionic dal 2010. Il dies vegn ussa observà, sch'i va per Janka da far part al slalom gigant da Sölden. Avant 1 onn era Janka vegnì a Sölden 11avel ed era uschia stà il meglier skiunz svizzer.
Sportissimo 17:00